31995D0566
L 322/18
JURNALUL OFÍCIAL AL UNIUNII EUROPENE
DECIZIA CONSILIULUI
din 18 decembrie 1995
privind aplicarea provizorie a Acordului sub forma unui schimb de scrisori de modificare a Acordului dintre Comunitatea Economică Europeană și Republica Socialistă Vietnam privind comerțul cu produse textile și de îmbrăcăminte
(95/566/CE)
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 113, coroborat cu articolul 228 alineatul (2) prima teză,
având în vedere propunerea Comisiei,
întrucât Comisia a negociat în numele Comunității un acord sub forma unui schimb de scrisori de modificare a Acordului dintre Comunitatea Economică Europeană și Republica Socialistă Vietnam privind comerțul cu produse textile și de îmbrăcăminte, parafat la 15 decembrie 1992, astfel cum a fost modificat prin Acordul sub forma unui schimb de scrisori parafat la 20 decembrie 1994;
întrucât acest acord sub forma unui schimb de scrisori ar trebui aplicat în mod provizoriu de la 1 ianuarie 1995, în așteptarea îndeplinirii procedurilor necesare pentru încheierea sa, sub rezerva aplicării provizorii reciproce de către Republica Socialistă Vietnam,
DECIDE:
Articolul 1
Acordul sub forma unui schimb de scrisori de modificare a Acordului dintre Comunitatea Economică Europeană și Republica Socialistă Vietnam privind comerțul cu produse textile și de îmbrăcăminte se aplică în mod provizoriu de la 1 ianuarie 1995, în așteptarea încheierii sale oficiale, sub rezerva aplicării provizorii reciproce de către Republica Socialistă Vietnam.
Textul acordului este atașat la prezenta decizie.
Articolul 2
Decizia se publică în Jurnalul Oficial al Comunităților Europene.
Adoptată la Bruxelles, 18 decembrie 1995.